Henrik VII, kralj Engleske
Henrik VII (engleski: Henry VII; 28. januar 1457 – 21. april 1509) bio je kralj Engleske od 1485. do 1509. godine. Postao je prvi engleski kralj iz dinastije Tudor nakon odlučujuće pobjede nad vojskom kralja Rikarda III u bici na Bosvortskom polju čime je okončao dinastičke ratove koji su razdirali Englesku poznate kao Ratovi dviju ruža. Također je bio i posljednji engleski kralj koji je osvojio prijestolje na bojnom polju. Kako bi učvrstio svoju poziciju, oženio je Elizabetu od Yorka, kćerku Edvarda IV i nećaku Rikarda III. Tokom njegove vladavine, došlo je do obnove moći i stabilnosti Engleske monarhije nakon građanskog rata. Naslijedio ga je sin Henrik VIII.